Diari Oficial de la Generalitat Valenciana


Sumari del DOGV 1565, del 14-06-1991 (1991/821508)

ORDRE de 13 de maig de 1991, del Conseller de Cultura, Educació i Ciència de la Generalitat Valenciana, per la qual es regula el procediment de sol-licitud per a participar en l'experimentació de mòduls professionals.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/13/(2)/dof/vci/html**

### Dades del document

Número de DOGV
:   1565

Data del DOGV
:   14-06-1991

Secció del DOGV
:   DISPOSICIONS GENERALS

Número del document
:   1991/821508


Data del document
:   13-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de maig de 1991, del Conseller de Cultura, Educació i Ciència de la Generalitat Valenciana, per la qual es regula el procediment de sol·licitud per a participar en l'experimentació de mòduls professionals.  
El Reial Decret 942/1986, de 9 de maig (BOE del 14) estableix les normes generals per a la realització d'experiències educatives i les ordres del Ministeri d'Educació i Ciència de 21 d'octubre de 1986 (BOE del 6 de novembre), 8 de febrer de 1988 (BOE del 12 de febrer), de 5 de desembre de 1988 (BOE del 20 de desembre), de 15 de febrer de 1990 (BOE del 23 de febrer de 21 de març de 1991 (publicada successivament als BOE de 27, 28, 29 i 30 de març i d?1 d'abril), defineixen i aproven l'experimentació de mòduls professionals.  
Des del curs 1987/88 s'estan experimentant en diferents centres de la Comunitat Valenciana mòduls professionals per tal d'avaluar els resultats que s'obtinguen per a facilitar la progressiva transformació del sistema educatiu.  
L'aprovació de la Llei d'Ordenació General del Sistema Educatiu (LOGSE), aconsella progressar en la implantació i ampliació de l?experimentació de mòduls professionals amb la finalitat d'anar ajustant progressivament els ensenyaments a la nova estructura del sistema educatiu, definida en la Llei d'Ordenació General del Sistema Educatiu.  
D'acord amb les esmentades disposicions legals i per tal de regularitzar l?experimentació de mòduls professionals per al curs 92/93 en l?àmbit competencial de la Comunitat Valenciana,  
ORDENE:  
Article primer  
Els centres de Batxillerat i de Formació Professional que desitgen participar en l?experimentació dels mòduls professionals regulats per les ordres esmentades ho sol·licitaran a la Conselleria de Cultura, Educació i Ciència, mitjançant el procediment especificat en l'apartat següent.  
Article segon  
Les sol·licituds seran omplertes d'acord amb el model que figura en l'annex I, i es presentaran abans del 15 d'octubre d'enguany en els corresponents serveis territorials de Cultura i Educació.  
A totes i cadascuna de les sol·licituds caldrà adjuntar la documentació següent:  
a) Acta del Consell Escolar del centre amb l'acord favorable a l?esmentada sol·licitud.  
b) Memòria-projecte d'experimentació del mòdul. Caldrà que tinga en compte:  
1. Adaptació del mòdul a les condicions sòcio-productives de l?entorn.  
Caldrà indicar-hi:  
Respecte a la zona d'influència del centre: el nombre d'empreses en la branca d'activitat del mòdul; el nombre d'empreses amb les quals s'han realitzat concerts de pràctiques professionals docents amb empreses i institucions de titularitat pública o privada, i justificació de la selecció en funció de la seua idoneïtat.  
- Grau d'acoblament del mòdul amb el projecte de desenvolupament sòcio-econòmic de la zona.  
- Justificació documental del suport dels organismes i, institucions de l?entorn a la proposta d'experimentació del mòdul.  
2. Descripció de l'espai físic, instal·lacions i mitjans didàctics i tecnològics disponibles en el centre per a l'experimentació del mòdul sol·licitat. Amb aquesta finalitat s'omplirà l'annex 2.  
3. Professorat que impartirà cadascuna de les àrees (annex 3), i proposta del coordinador del mòdul, omplint l'annex 4.  
Article tercer  
En la selecció de centres, es considerarà mèrit preferent estar participant en el Programa Experimental de Reforma i/o haver experimentat el curs anterior el mòdul sol·licitat.  
Article quart  
Els serveis territorials de Cultura i Educació, finalitzat el termini de presentació de sol·licituds i en el termini d'un mes, trametran a la Direcció General d'Ordenació i Innovació Educativa les sol·licituds i un informe-proposta de cadascuna.  
Article cinquè .  
La Direcció General d'Ordenació i Innovació Educativa, en virtut de les sol·licituds presentades, determinarà els centres autoritzats. L'autorització tindrà una validesa de dos cursos acadèmics.  
Article sisé  
La Direcció General d'Ordenació i Innovació Educativa adoptarà les mesures que pertoquen per tal de dur a terme la coordinació, seguiment, control i avaluació de l?experimentació.  
Article seté  
La Conselleria de Cultura, Educació i Ciència, facilitarà els mitjans que considere necessaris per a l'adequat desenvolupament de l?experimentació en els centres seleccionats.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a dictar les resolucions que considere necessàries per a l?execució i el desplegament d'aquesta ordre.  
Segona  
Aquesta ordre entrarà en vigor el mateix dia de la publicació en el DOGV.  
València, 13 de maig de 1991.  
El Conseller de Cultura, Educació i Ciència,  
ANTONIO ESCARRE ESTEVE  
Veure annex


Còpia Permalink ELI